# data[].attributes.body
Formålet med Fremtidens Brøndby Strand er at skabe en sammenhængende bydel, som er god at leve i sammen og for alle. Udviklingsplanen beskæftiger sig med de store linjer i bydelens udvikling via fire hovedgreb: En ny bymidte, en ændret Esplanadepark, styrkede forbindelser og en sammenbinding af Brøndby Strand Parkerne med bymidten. Alle fire dele skal medvirke til at transformere den i dag lagdelte by til en bydel med liv og bevægelse på kryds og tværs.

# data[].attributes.body
Bymidten rummer i dag et utidssvarende center og øde græsarealer. Som en central del af Fremtidens Brøndby Strand rives det gamle bycenter ned og der opføres godt 700 nye boliger i den nye bymidte. Boligerne placeres i sammenhæng med en ny strøggade med udadvendte butikker i stueetagen, nye byrum og pladser samt en ny multifunktionel skole. De eksisterende ankerpunkter i form af stationen, Kulturhuset Brønden og kirken styrkes og forbindes.

Skriv dine bemærkninger og ideer til den nye bymidte.

# data[].attributes.body
Esplanadeparken er i dag en meget ensformig park med store øde græsarealer. I Fremtidens Brøndby Strand fjernes 1.700 meter af de to volde, der i dag omslutter Esplanadeparken, hvilket gør den cirka 15 meter bredere i dens fulde længde. Det giver plads til at opføre godt 400 nye boliger, der integreres i den resterende del af volden. Esplanadeparken styrkes videre som bydelens rekreative mødested. Nogle steder bevares den eksisterende parkstruktur, mens der andre steder arbejdes med nye rekreative parkrum som ramme for ophold og aktiviteter.  En del af jorden, som fjernes fra voldene, genplaceres i Esplanadeparken og bruges til at skabe større variation og flere oplevelser i landskabet.

Skriv dine bemærkninger og ideer til udviklingen i Esplanadeparken.

# data[].attributes.body
Brøndby Strand Parkerne er i dag fysisk adskilt fra resten af bydelen af en to kilometer lang vold og trafikeret vej. I Fremtidens Brøndby Strand fjernes en del af volden og trafikken omlægges. Brøndby Strand Parkerne og bymidten forbindes og samles via en ny strøggade for cykler og gående. På tomterne efter de fem nedrevne højhuse foreslås det, at der etableres ny bebyggelse, der binder Brøndby Strand Parkerne sammen med bymidten og Esplanadeparken. Midtvejsstatus præsenterer forskellige scenarier for ny bebyggelse på tomterne som et indspil til dialog.

Skriv dine bemærkninger og ideer til udviklingen i Brøndby Strand Parkerne.

# data[].attributes.body
Det i dag ofte labyrintiske stinet i flere niveauer gør det udfordrende at færdes på kryds og tværs af bydelen. En række nye forbindelser skal gøre det lettere og mere trygt for gående og cyklister at færdes i bydelen.

I Fremtidens Brøndby Strand vil en stor del af parkeringen foregå i parkeringshuse. I den nye bymidte placeres ca. 80 % af parkeringen i parkeringshuse og ca. 20 % på terræn. I det største af parkeringshusene bliver der direkte indkørsel fra Borgmester Kjeld Rasmussens Boulevard. Udvides blikket fra bymidten til alle dele af Fremtidens Brøndby Strand projektet, vil ca. halvdelen af de nye parkeringspladser være i lokale parkeringshuse og ca. halvdelen på terræn.

Hvordan bliver det lettere som gående eller cyklist at færdes på tværs af bydelen? Har du andre inputs eller bemærkninger til temaet trafik og forbindelser? Skriv dem her.

# data[].attributes.body
I Fremtidens Brøndby Strand er der planer om en ny multifunktionel skole som et supplement til den eksisterende Brøndby Strand Skole. Skolen placeres centralt i bymidten og skal indeholde flere funktioner, så den bliver til andet og mere end en skole og bidrager til aktivitet i området også uden for skoletid. Brøndby Kommune har sat et arbejde i gang med at finde ud af, hvad en ny multifunktionel skole i Brøndby Strand skal indeholde. Et opgaveudvalg bestående af politikere, borgere og eksperter skal frem til foråret 2024 komme med anbefalinger til blandt andet bygningens design og funktioner.

Skriv dine bemærkninger og ideer til den nye multifunktionelle skole i Brøndby Strand.

# data[].attributes.body
Har du andre ideer, kommentarer eller opmærksomhedspunkter til arbejdet med Fremtidens Brøndby Strand?